Kjøper har i utgangspunktet en rett til å holde tilbake deler av kjøpesummen dersom de mener det foreligger en mangel. I utgangspunktet kan man derfor ikke nekte kjøper et tilbakehold. Imidlertid er det kjøper som bærer risikoen for at selve tilbakeholdet og størrelsen på summen er rettmessig. Hvis tilbakeholdet er urettmessig kan selger ha rett på forsinkelsesrenter. En forutsetning for at et tilbakehold skal være rettmessig er at det foreligger en mangel ved boligen. Det er kjøper som må sannsynliggjøre at det foreligger en slik mangel. Dette kravet retter kjøper til selgers boligselgerforsikring på vanlig måte for vår vurdering. Dersom det ikke foreligger en mangel ved boligen, må kjøper fristille det tilbakeholdte beløpet. Gjør ikke kjøper dette, kan selger ha et selvstendig krav mot kjøper for manglende oppfyllelse av kjøpekontrakten. Dette er et krav selger har mot kjøper og denne innkrevingen av et urettmessig tilbakeholdt beløp er dessverre ikke noe vi kan bidra med. Årsaken til dette er at forsikringen dekker kjøpers krav mot selger, ikke selgers krav mot kjøper.